Beredskabsplan for Virksomhedsnavn

[Virksomhedsnavn]

[Gadenavn og nummer]

[Postnr. og by]

[Cvr. nr.]

**1. Formål**

Følgende beredskabsplan anvendes i tilfælde af brud på de tekniske og organisatoriske sikkerheds-foranstaltninger, som [Virksomhedsnavn] eller vore databehandlere har implementeret, og som indebærer en risiko for, at personoplysninger hændeligt eller ulovligt tilintetgøres, tabes, ændres, kommer til uvedkommendes kendskab, misbruges eller i øvrigt behandles i strid med databeskyttelseforordningen.

Formålet er at håndtere brud eller tilløb til brud på datasikkerheden på effektiv vis, således, at

uhensigtsmæssigheder og fejl afhjælpes hurtigst muligt og at eventuelle skader minimeres.

**2. Beredskabsgruppe**

Ansvarlig for beslutninger og tiltag i forbindelse med håndteringen af brud eller tilløb til brud på datasikkerheden er virksomhedens beredskabsgruppe.

Beredskabsgruppen består af:

[Navn], [tlf.], [e-mail adresse] – DPO

[Navn], [tlf.], [e-mail adresse]

[Navn], [tlf.], [e-mail adresse]

[Navn], [tlf.], [e-mail adresse]

Ved brud eller mistanke om brud på datasikkerheden skal beredskabsgruppen altid kontaktes!

**3. Beredskab**

|  |  |  |
| --- | --- | --- |
| **HVAD OG HVORNÅR** | **HVORDAN** | **HVEM** |
| Ved brud eller mistanke om brud på datasikkerheden | Kontakt beredskabsgruppen!  *De øvrige medlemmer af beredskabsgruppen orienteres og beredskab iværksættes* | Alle |
| Afdæk brud, forløb og risici | * Hvad er der sket? * Hvornår er det sket? * Hvem og hvilke data er berørt? * Hvordan og i hvilken forbindelse er det sket? | Beredskabsgruppen |
| Underret eventuelle databehandlere | Underret involverede databehandler(e) hurtigst muligt | Beredskabsgruppen |
| Underret ledelse | Ved større brud underrettes den samlede ledelse  Ved mindre brud underrettes den relevante ledelse | Beredskabsgruppen |
| Begræns skaden | Alle relevante tiltag for at stoppe fejlen/lækagen og minimere skaden iværksættes straks – eventuelt i samarbejde med it-leverandør | Beredskabsgruppen |
| Intern og ekstern kommunikation | Der udarbejdes plan for orientering af berørte registrerede personer og medarbejdere.  **Orientering af berørte registrerede:**  De berørte registrerede personer skal underrettes uden unødig forsinkelse, hvis databruddet indebærer en høj risiko for deres rettigheder eller frihedsrettigheder.  Underretning kan undlades, hvis det er usandsynligt, at bruddet indebærer en risiko for de registrerede personers rettigheder eller frihedsrettigheder.  Skabelon til orienteringsskrivelse ligger under 8.1. Beredskabsplan i elektronisk GDPR mappe.  **Orientering af medarbejdere:**  Berørte medarbejdere orienteres om forløb og foranstaltninger. Opdatering af instruks overvejes.  **OBS!**  Brud på datasikkerheden må ikke drøftes med udenforstående personer, herunder presse mv. uden at ledelsen er konsulteret! | Beredskabsgruppen |
| Underret Datatilsynet | Brud på datasikkerheden anmeldes til Datatilsynet via Virk.dk uden unødig forsinkelse og om muligt **senest 72 timer** efter at brud er opdaget.  Kan undlades, hvis det er usandsynligt, at bruddet indebærer en risiko for den/de registrerede personers rettigheder. | Beredskabsgruppen |
| Intern redegørelse | Alle brud, uanset at de vurderes ikke at skulle anmeldes til Datatilsynet, skal dokumenteres.  Skabelon for intern redegørelse ligger under 8.1. Beredskabsplan i elektronisk GDPR mappe. | Beredskabsgruppen |
| Opfølgning | Det tilses, at de berørte forhold er bragt i orden. | Beredskabsgruppen |

**4. Evaluering af beredskabsplanen**

Beredskabsplanen skal evalueres i forlængelse af eventuelle brud, dog mindst en gang årligt.